En kvinde fik heldigvis kun mindre skader, da hun midt i morgentrafikken væltede på sin motorcykel ved Humlebakken i Aalborg. - Uheldet skete i det sydgående spor på motorvejen, og det skabte en del kø på stedet. Hun mistede kontrollen over motorcyklen i forbindelse med en opbremsning, fortæller vagtchef Heine Hansen. Der var hurtigt ryddet op på stedet, så køen blev afviklet relativt hurtigt.

Opsummering:
En kvinde kom lettere til skade, da hun styrtede på motorvejen i morgentrafikken.